text: Overvågningsbånd er gennemset
  15 februar 2011 kl. 17.03
  Politiet er i dag blevet færdig med at gennemse overvågningsbånd fra Vejle Banegård, som kan hjælpe med opklaringen af hærværket mod Jellingstenen.
  I går kiggede en ekspert fra Nationalmuseet på Jellingstenen og kunne konstatere, at stenen muligvis er til at redde. I dag rykkede sagen et skridt videre.
  Vejle Politi er færdig med at kigge overvågningsbåndene fra Vejle Banegård igennem.
  Politiet efterforsker, om der er en forbindelse mellem hærværket på et herretoilet på banegården i Vejle søndag nat og så det hærværk, der blev begået mod Jellingstenen mellem fredag eftermiddag og lørdag morgen.
  Der kan være tale om den samme gerningsmand, eftersom hærværket  begge steder var udført med grøn maling.
  